
Geležinkelių paslaugų įrenginio aprašo (2026–2027 m.) „Traukos srovės tiekimo užtikrinimas“
priedas

(Tipinė bendradarbiavimo sutarties dėl suvartotos elektros energijos duomenų perdavimo forma)

BENDRADARBIAVIMO SUTARTIS DĖL SUVARTOTOS ELEKTROS ENERGIJOS DUOMENŲ PERDAVIMO

1. SUTARTIES ŠALYS

	1.2. Nepriklausomas elektros energijos tiekėjas

toliau kartu vadinamos Šalimis ir kiekviena atskirai – Šalimi, 

sudarė šią Bendradarbiavimo sutartį dėl suvartotos elektros energijos duomenų perdavimo (toliau – Sutartis).

2. SĄVOKOS IR SUTRUMPINIMAI

1. 
2. 
2.1. Sutartyje vartojamos šios sąvokos ir sutrumpinimai:
2.1.1. Valdytojas – viešosios geležinkelių infrastruktūros valdytojas, teikiantis traukos srovės užtikrinimo paslaugą geležinkelio įmonei (vežėjui), ir Nepriklausomam elektros energijos tiekėjui perduodantis faktiškai suvartotos elektros energijos duomenis, gautus iš geležinkelio įmonės (vėžėjo) geležinkelio paslaugų įrenginių sutarties pagrindu.
2.1.2. Nepriklausomas elektros energijos tiekėjas – geležinkelio įmonės (vežėjo) pasirinktas elektros energijos tiekėjas, tiekiantis elektros energiją geležinkelio įmonei (vežėjui), reikalingą Valdytojo teikiamai traukos srovės iš kontaktinio geležinkelių tinklo į geležinkelių riedmenis tiekimo užtikrinimo paslaugai gauti.
2.1.3. Šalys – Valdytojas ir Nepriklausomas elektros energijos tiekėjas.
2.1.4. Ataskaitinis laikotarpis – vienas kalendorinis mėnuo.
2.1.5. [bookmark: _Hlk196305788]EAP – elektros apskaitos sistemos prietaisai, fiksuojantys suvartotos elektros energijos kiekį. 
2.1.6. Sutartis – ši bendradarbiavimo sutartis dėl duomenų apie suvartotą elektros energiją perdavimo.
2.1.7. Duomenų pateikimo aktas – tai suvartotos elektros energijos aktas, kuriame surašomas suvartotos elektros energijos kiekio perskaičiavimas ar rodmenų patikslinimas sugedus EAP, arba nustačius EAP prietaiso rodmenų netikslumą ar neteisėto elektros energijos vartojimo faktą.

3. SUTARTIES DALYKAS

3.1. [bookmark: Text5]Sutartyje nustatyta tvarka ir sąlygomis Valdytojas įsipareigoja Nepriklausomam elektros energijos tiekėjui perduoti geležinkelio įmonės (vežėjo) [Pavadinimas] suvartotos elektros energijos duomenis už Ataskaitinį laikotarpį.

4. ŠALIŲ PATVIRTINIMAI IR GARANTIJOS

4.1. Šalys viena kitai patvirtina ir garantuoja, kad: 
4.1.1. Šalis turi teisę sudaryti ir vykdyti šią Sutartį pagal joje numatytas sąlygas. Šalis atliko visus teisinius veiksmus, būtinus Sutarties tinkamam sudarymui, jos galiojimui ir Sutarties sąlygų vykdymui, ir Šaliai bei jos vardu pasirašančiam atstovui nereikia jokio kito leidimo ar sutikimo, išskyrus tuos, kuriuos ji (jis) gavo;
4.1.2. sudarydama Sutartį ir vykdydama savo įsipareigojimus pagal ją, Šalis nepažeis ją saistančių teisės aktų, sutarčių, susitarimų, kitų dokumentų, taip pat kreditorių interesų; 
4.1.3. Šalys atskleidė viena kitai visą joms žinomą informaciją, turinčią esminės reikšmės šios Sutarties sudarymui ir vykdymui.

5. ŠALIŲ ĮSIPAREIGOJIMAI

4. 
5. 
5.1. [bookmark: _Hlk196219665]Šalys susitaria, kad Valdytojas teiks Nepriklausomam elektros energijos tiekėjui duomenų perdavimo paslaugą Sutarties 5.2 punkte nustatyta tvarka pateikdamas jam Ataskaitinio laikotarpio faktinius geležinkelio įmonės (vežėjo) suvartotos elektros energijos duomenis.
5.2. [bookmark: Text6][bookmark: Text7]Valdytojas įsipareigoja užpildytą Duomenų pateikimo aktą Nepriklausomam elektros energijos tiekėjui pateikti elektroniniu paštu (el. p. [elektroninio pašto adresas]) iki einamojo mėnesio  [skaičius] dienos.
5.3. Nepriklausomas elektros energijos tiekėjas įsipareigoja per 2 (dvi) darbo dienas nuo elektros energijos pirkimo-pardavimo sutarties su geležinkelio įmone (vežėju) nutraukimo dienos informuoti Valdytoją apie sutarties su geležinkelio įmone (vežėju) pasibaigimą ir elektros energijos tiekimo nutraukimą.

6. ELEKTROS ENERGIJOS APSKAITA

6. 
6.1. Elektros energijai elektriniuose traukiniuose apskaityti yra naudojami EAP, atitinkantys Techninių sąveikos specifikacijų (TSS) vadovo D priedo reikalavimus[footnoteRef:1].  [1:  Adresas – https://www.era.europa.eu/system/files/2022-11/Guide%20for%20the%20application%20of%20the%20LOC%20%26%20PAS%20TSI%20%28EN%20Version%202.0%20-%2001_01_2015%29%20-%20LT.pdf(žr. 4.2.8.2.8. punktą)] 

6.2. Geležinkelio įmonei (vežėjui) neturint EAP, suvartotos elektros energijos duomenys apskaičiuojami pagal Geležinkelių paslaugų įrenginio „Traukos srovės tiekimas“ apraše (adresas – https://ltginfra.lt/infrastruktura/gpi/aprasai/) nurodytą tvarką.
6.3. Apie numatomus pakeitimus elektros apskaitos schemoje, kurie gali daryti įtaką elektros apskaitos prietaisų rodmenų teisingumui, Šalys privalo informuoti viena kitą ne vėliau kaip prieš 5 (penkias) dienas iki šių pakeitimų ar darbų pradžios, o suradus elektros apskaitos prietaisų ar elektros apskaitos schemos elementų gedimus – nedelsiant, tačiau bet kuriuo atveju ne vėliau kaip per 1 (vieną) kalendorinę dieną.

7. SUTARTIES GALIOJIMAS

7. 
7.1. Sutartis įsigalioja nuo jos sudarymo momento, jeigu Sutartyje nėra nurodytas kitas įsigaliojimo momentas (data, sąlyga ar kt.) ir galioja vienerius metus nuo jos pasirašymo dienos.
7.2. Jeigu ne vėliau kaip prieš 30 (trisdešimt) kalendorinių dienų iki šios Sutarties termino pabaigos nė viena iš Šalių raštu nepraneša kitai Šaliai apie numatomą Sutarties nutraukimą, pakeitimą arba naujos sutarties sudarymą, Sutartis kiekvieną kartą laikoma pratęsta vienerių metų laikotarpiui. Sutarties pratęsimų skaičius neribojamas. Sutarties pasibaigimas ar nutraukimas neatleidžia Šalių nuo Sutartimi prisiimtų įpareigojimų tinkamo įvykdymo.
7.3. Pasiūlymą pratęsti Sutartį Nepriklausomas elektros energijos tiekėjas pateikia Valdytojui elektroniniu paštu (el. p. pardavimai@ltginfra.lt) iki Sutarties galiojimo laikotarpio paskutinės dienos nurodydamas Sutarties pratęsimo sąlygas, Pasiūlymo galiojimo terminą ir kitą teisės aktų reikalaujamą pateikti informaciją.

8. SUTARTIES PAKEITIMAS

8. 
8.1. Šalys susitaria, kad Sutarties nuostatos gali būti pakeistos ir (ar) papildytos rašytiniu abiejų Šalių susitarimu. Šalys negali vienašališkai keisti Sutarties sąlygų visą Sutarties galiojimo laikotarpį, išskyrus Sutartyje ir galiojančiuose teisės aktuose numatytas išimtis.

9. ŠALIŲ ATSAKOMYBĖ

9. 
9.1. Šalys atsako už tinkamą Sutartimi prisiimtų įsipareigojimų vykdymą Sutartyje nustatyta apimtimi, tvarka bei sąlygomis.
9.2. Šalis atsako prieš kitą Šalį už kitai Šaliai ir (ar) tretiesiems asmenims kaltais veiksmais padarytą žalą ir nuostolius dėl Sutartimi prisiimtų įsipareigojimų nevykdymo ar jų netinkamo vykdymo, Šalių atsakomybė ribojama tiesioginiais nuostoliais, t. y. negautos pajamos nėra atlyginamos.

10. SUTARTIES NUTRAUKIMAS

10. 
10.1. Sutartis gali būti nutraukta:
10.1.1. rašytiniu abiejų Šalių susitarimu dėl Sutarties nutraukimo;
10.1.2. vienašaliu Valdytojo rašytiniu pranešimu, pateiktu Nepriklausomam elektros energijos tiekėjui ne vėliau kaip likus 30 (trisdešimt) kalendorinių dienų iki numatomos Sutarties nutraukimo dienos;
10.1.3. vienašaliu Nepriklausomo elektros energijos tiekėjo rašytiniu pranešimu, pateiktu Valdytojui ne vėliau kaip likus 30 (trisdešimt) kalendorinių dienų iki numatomos Sutarties nutraukimo dienos;
10.1.4. kitais Lietuvos Respublikos civiliniame kodekse ir kituose teisės aktuose nustatytais pagrindais.
10.2. nepriklausomai nuo Sutarties galiojimo termino ar Šalių susitarimo, Sutartis automatiškai nustoja galios šiais atvejais:
10.2.1. teisės aktuose nustatyta tvarka Nepriklausomas elektros energijos tiekėjas netenka licencijos elektros energijos perdavimo veiklai vykdyti;
10.2.2. vienai iš Šalių tapus nemokia ar paskelbus Šalies bankroto ar likvidavimo procedūrą ar dėl kitų priežasčių, dėl kurių Šalis netenka teisės vykdyti veiklą.

11. BAIGIAMOSIOS NUOSTATOS

11. 
11.1. Jeigu kuri nors šios Sutarties nuostata yra ar tampa iš dalies ar visiškai negaliojančia, ji nedaro negaliojančiomis likusių šios Sutarties nuostatų, jei tokios nuostatos negaliojimas nedaro negaliojančia visos Sutarties. Tokiu atveju Šalys susitaria dėti visas pastangas, kad negaliojanti nuostata būtų pakeista teisiškai veiksminga norma.
11.2. Šia Sutartimi numatytų įsipareigojimų Šalys neturi teisės perleisti kitam asmeniui pagal Lietuvos Respublikos civilinio kodekso ir kitų įstatymų reikalavimus be atskiro kitos šalies rašytinio sutikimo. Šaliai neatsakius per 5 (penkias) darbo dienų į rašytinį kitos Šalies kreipimąsi dėl sutikimo perleisti Sutartimi numatytus įsipareigojimus, laikoma, kad Šalis tokį sutikimą davė.

12. KONFIDENCIALUMAS IR ASMENS DUOMENŲ APSAUGA

12. 
12.1. Visa informacija, susijusi su Sutartimi, ja prisiimtų įsipareigojimų vykdymu, Sutarties Šalimis, jų veikla, taip pat kita su Šalių tarpusavio santykiais susijusi informacija ir duomenys, yra konfidenciali ir jokia apimtimi negali būti atskleista, perduota ar kitaip perleista jokiems tretiesiems asmenims, išskyrus teisės norminiuose aktuose nustatytais atvejais ar gavus rašytinį kitos Šalies sutikimą. Konfidenciali informacija turi būti žymima žyma „Konfidencialu“.
12.2. Sutarties 12.1 punkte nustatytas konfidencialumo įpareigojimas netaikomas tokiai informacijai, kuri:
12.2.1. teisės norminiuose aktuose nustatyta tvarka laikoma vieša informacija;
12.2.2. informacija ją gaunančiai Šaliai jau buvo žinoma pirminio pateikimo metu ir Šalis gali tai pagrįsti, išskyrus tuos atvejus, kai tokia informacija tapo žinoma išimtinai vykdant Sutartimi prisiimtus įsipareigojimus;
12.2.3. informacija tampa prieinama ar viešai žinoma nepažeidžiant Sutartyje nustatytų konfidencialumo įsipareigojimų;
12.2.4. informacija privalo būti atskleista kompetentingai valstybės institucijai teisės norminiuose aktuose nustatyta tvarka ir apimtimi.
12.2.5. Šalis taip pat nebus laikoma pažeidusia Sutarties 12.1 punktu prisiimto konfidencialumo įsipareigojimo, jei konfidenciali informacija bus atskleista Šalies akcininkams, valdymo organų ir administracijos nariams, darbuotojams, geležinkelio įmonėms (vežėjams), kuriems pagal vykdomas funkcijas tokia informacija yra būtina darbo užduotims atlikti, Šalių teisiniams ir finansiniams konsultantams bei auditoriams.
12.3. Šalis, Sutartyje numatytais atvejais perleidžianti konfidencialią informaciją tretiesiems asmenims, privalo užtikrinti (jei tai įmanoma) tokių asmenų konfidencialumo įsipareigojimus perleidžiamos informacijos atžvilgiu.
12.4. Sutartimi Šalių prisiimtas konfidencialumo įsipareigojimas, kaip nustatyta šiame Sutarties 12 skyriuje, galioja visą Sutarties galiojimo laikotarpį (įskaitant visus Sutarties pratęsimus) ir 10 (dešimt) metų nuo šios Sutarties galiojimo termino pabaigos ar jos nutraukimo nepasibaigus galiojimo terminui momento.
12.5. Šalys įsipareigoja užtikrinti, kad visi asmens duomenys būtų tvarkomi vadovaujantis 2016 m. balandžio 27 d. Europos Parlamento ir Tarybos reglamentu (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas) ir kitais asmens duomenų tvarkymą ir jų apsaugą reglamentuojančiais teisės aktais.
12.6. Kiekviena Šalis privalo informuoti savo darbuotojus apie kitos Šalies atliekamą jų asmens duomenų tvarkymą laikantis 2016 m. balandžio 27 d. Europos Parlamento ir Tarybos reglamento (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas) reikalavimų bei kitos Šalies prašymu pateikti tai patvirtinančius įrodymus. Šalis, nevykdanti ar netinkamai vykdanti šiame punkte numatytus įsipareigojimus, privalo atlyginti kitai Šaliai dėl to patirtus nuostolius, įskaitant, bet neapsiribojant valstybės institucijų paskirtas baudas ir / ar kitas pinigines sankcijas.

_______________



Bendradarbiavimo sutarties dėl suvartotos elektros energijos duomenų perdavimo 
1 priedas

DUOMENŲ PATEIKIMO AKTAS


	

	(data)

	

	(geležinkelio įmonės (vežėjo) pavadinimas)

	

	(ataskaitinis laikotarpis)




Valdytojas šiuo Aktu patvirtina, geležinkelio įmonės (vežėjo) suvartotos elektros energijos duomenis: 

	N
	Paslaugos pavadinimas, matavimo vnt.
	Paslaugos teikimo vieta
	Rodmenys

	1
	Elektros energija, kWh
	
	

	2
	
	
	

	...

